### Beslutning

Godkendt.

### Sagsfremstilling

## Resume og sagens baggrund

Foreningen LAG Småøerne arbejder for udvikling af de 27 småøer i [adresse] - for Kalundborg Kommunes vedkommende er det [adresse] og Sejerø. Den lokale aktionsgruppe har udarbejdet en ny udviklingsstrategi for 2023-2027 med visionen: ”Vi vil aktivt medvirke til, at øerne overleverer bæredygtige lokalsamfund til de kommende generationer.” Høringen har alene til formål at sikre, at 'den lokale udviklingsstrategi ikke strider mod kommunale og regionale planer og strategier’.

## Indstillinger

Direktøren indstiller, at høringssvaret godkendes.

## Behandling

Direktionen, Økonomiudvalget, Kommunalbestyrelsen.

## Sagsfremstilling

LAG Småøerne har udarbejdet en ny udviklingsstrategi for 2023-2027 med visionen: ”Vi vil aktivt medvirke til, at øerne overleverer bæredygtige lokalsamfund til de kommende generationer.” Høringen har alene til formål at sikre, at 'den lokale udviklingsstrategi ikke strider mod kommunale og regionale planer og strategier'.

Det er besluttet at lave et administrativt høringssvar fra Kalundborg Kommune, der fremsendes til LAG Småøerne indenfor tidsfristen, der er den 23. januar 2023, under forudsætning af at høringssvaret efterfølgende godkendes i Økonomiudvalget og Kommunalbestyrelsen. Dette skyldes den korte frist fra modtagelse af strategiudkastet til høringssvaret skulle indgives.

Udviklingsstrategien har udpeget fem indsatsområder, som den lokale aktionsgruppe skal arbejde med:

1. Grøn omstilling
2. Bæredygtigt erhverv
3. Bæredygtige fællesskaber og netværk
4. Bosætning
5. Hav, havn og fiskeri

LAG Småøernes udviklingsstrategis vision og fem indsatsområder er ikke i strid med hverken Kalundborg Kommunes Udviklingsstrategi eller Bosætningsstrategi. Både forståelsen af bæredygtighedsbegrebet og indsatsområderne ligger tæt op ad [adresse] udviklingsstrategis 6 temaer.

Kalundborg Kommune bakker ligeledes op om, at den nye LAG Småøerne agter at fortsætte med at bruge de 7 nøgleprincipper, der er rammen for LEADER, som grundlag for arbejdet, således at LAG Småøerne med øboernes egne initiativer kan nå deres vision og mål.

## Økonomiske konsekvenser

Ingen.

### Sagens forløb

23-01-2023 Direktionen
Anbefales.

08-02-2023 Økonomiudvalget
Anbefales.